《醉花阴 席上》
明代·曹溶

绣幄笼寒穿小径，帘外微风定。劝酒碧笙娇，玉漏将残，如梦如春令。

青衫江上凭谁赠，艳曲连宵听。久已割柔肠，翠影侵人，添却当年病。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。